**CENU IZPĒTES**

**„** **TEHNISKĀS DOKUMENTĀCIJAS IZSTRĀDE**

**NĪCAS VIDUSSKOLAS ĒDNĪCAS TELPU GRUPAS ATJAUNOŠANAS BŪVDARBIEM”**

**Nr.CI-2017-07**

**NOTEIKUMI**

**1. Vispārīgā informācija**

* 1. **Pasūtītājs**

Nīcas novada dome

Reģistrācijas Nr.90000031531

Bārtas iela 6, Nīca,

Nīcas pagasts, Nīcas novads, LV-3473

**1.2.Pasūtītāja kontaktpersona: Liene Otaņķe, Nīcas vidusskolas saimniecības vadītāja, tālr.29183296, e- pasts:** liene.otanke@inbox.lv

**1.3.** Informatīvs paziņojums par cenu izpēti publicēts 2017.gada 29.martā pašvaldības mājas lapā [www.nica.lv](http://www.nica.lv) sadaļā Pašvaldība > Iepirkumi > Cenu izpēte <http://www.nica.lv/pasvaldiba/iepirkumi/cenu-izpete/>.

**1.4.** Piedāvājumi iesniedzami vienkāršā elektroniskā sūtījumā uz e-pastu vidusskolas saimniecības vadītājai liene.otanke@inbox.lv vai papīra formātā personīgi iesniegt Nīcas vidusskolas saimniecības vadītājai, Skolas iela 14, Nīcā, Nīcas pagastā, Nīcas novadā vai sekretārei (16.kabinets) Nīcas novada domē, Bārtas iela 6, Nīcā, Nīcas pagastā, Nīcas novadā, darba dienās 9:00-16:00 **līdz** **2017. gada 13.aprīlim plkst.14:00.**

**1.5.**Ja piedāvājuma iesniegšanai izmanto citu personu pakalpojumus (nosūta pa pastu vai ar kurjeru), tas ir atbildīgs par piegādi līdz piedāvājumu iesniegšanas vietai 1.4. punktā noteiktā termiņa beigām.

**1.6.** **Prasības** **piedāvājumu noformēšanai, ja piedāvājumu sūta elektroniski vienkāršā e-pasta sūtījumā:**

Visiem piedāvājuma dokumentiem jābūt parakstītiem, ieskenētus piedāvājuma dokumentus kā pielikumu pievieno e-pasta sūtījumam. E-pasta sūtījuma vēstules tematā (subject) norāda **„Piedāvājums Cenu izpētei CI-2017-07”**.

 Pavadvēstulē ievieto tekstu **„TEHNISKĀS DOKUMENTĀCIJAS IZSTRĀDE NĪCAS VIDUSSKOLAS ĒDNĪCAS TELPU GRUPAS ATJAUNOŠANAS BŪVDARBIEM”** un norāda iesniedzēja nosaukumu, kontaktpersonu un kontaktus.

**1.7.Prasības** **piedāvājumu noformēšanai, ja iesniedz personīgi vai pa pastu**:

Pretendentam jāiesniedz piedāvājums slēgtā, aploksnē norādītajā vietā un termiņā, kas adresēta:

**Nīcas novada domei**

Bārtas iela 6, Nīca, Nīcas pagasts, Nīcas novads, LV-3473

*ar norādi:* **Cenu izpētei Nr. CI -2017-07**

**„** **Tehniskās dokumentācijas izstrāde Nīcas vidusskolas ēdnīcu telpu grupas atjaunošanas būvdarbiem”**

*Pretendenta kontaktinformācija (nosaukums, rēg. Nr., adrese, telefons, e-pasts)*

**Neatvērt līdz piedāvājumu atvēršanas sanāksmes sākumam!**

* 1. Visiem dokumentiem jābūt sastādītiem latviešu valodā, paraksttiesīgas personas parakstītiem, iesniedzamajām kopijām jābūt apliecinātām. Ja piedāvājumu iesniedz personīgi vai pa pastu, piedāvājuma dokumentiem jābūt cauršūtiem vai caurauklotiem tā, lai dokumentus nebūtu iespējams atdalīt, lapām jābūt sanumurētām, norādot lapu skaitu.
	2. Piedāvājumi, kas nav iesniegti noteiktajā kārtībā vai, kas saņemti pēc norādītā iesniegšanas termiņa beigām, netiek izskatīti un tiek nosūtīti atpakaļ iesniedzējam.
	3. Piedāvājumā iekļautajiem dokumentiem jābūt skaidri salasāmiem, bez labojumiem.
	4. Jautājumus par cenu izpēti var uzdot elektroniski liene.otanke@inbox.lv **līdz 2017.gada 12. aprīlim plkst.10:00** (atbildes tiks publicētas pie paziņojuma mājas lapā).
	5. Objekta apskate iespējama darbadienās 9:00-17:00, iepriekš piesakoties pa kontakttālruni: **29183296.**

**2. Informācija par iepirkuma priekšmetu:**

**2.1.**Iepirkuma priekšmets ir tehniskās dokumentācijas izstrāde Nīcas vidusskolas ēdnīcu telpu grupas atjaunošanas būvdarbiem saskaņā ar Darba uzdevumu (Sk. noteikumu 2.pielikumu) un Tehnisko specifikāciju (Sk. 3.pielikumu atsevišķi faili pie cenu izpētes) (turpmāk tekstā - Darbi).

Tehniskā specifikācija sastāv no Nīcas vidusskolas inventarizācijas lietas un Nīcas vidusskolas virtuves apsekošanas slēdziena.

**2.2.**Līguma izpildē avansa maksājumi nav paredzēti.

**2.3.**Paredzamais līguma izpildes laiks trīs kalendārie mēneši.

**2.4.** Darbu (projekta) realizēšanas gadījumā būt gataviem veikt autoruzraudzībubūvdarbu gaitā.

**2.5.**Piedāvājumam jābūt derīgam vismaz 60 dienas, skaitot no iesniegšanas beigu termiņa dienas. Pretendentam, ar kuru tiks noslēgts iepirkuma līgums - visu līgumsaistību izpildes laiku, skaitot no nolikuma 1.4. punktā noteiktā piedāvājumu iesniegšanas termiņa beigām. Pretendents piedāvājumam var noteikt ilgāku derīguma termiņu.

## **2.6.**Pasūtītājs slēgs ar izraudzīto pretendentu uzņēmuma līgumu par projektēšanas pakalpojumu, pamatojoties uz pretendenta cenu izpētes piedāvājumu un saskaņā ar šo noteikumu prasībām.

## **3. Prasības pretendentiem**:

## 3.1. Pretendents ir reģistrēts būvkomersantu reģistrā, vai sertificēts atbilstoši normatīvo aktu prasībām, un tam ir tiesības izstrādāt tehnisko dokumentāciju darba uzdevumā ( Sk. 2.pielikumu) aprakstīto darbu veikšanai.

## 3.2. Pozitīva pieredze pēdējo piecu (2012.,2013.,2014.,2015.,2016., 2017.gads līdz piedāvājumu iesniegšanas brīdim) gadu laikā sabiedriskās ēdināšanas telpu atjaunošanas būvdarbu tehniskās dokumentācijas izstrādē.

**Jāiesniedz:**

* piedāvājums cenu izpētei (aizpildīts 1.pielikums);
* brīvā formā pieredzes apraksts atbilstoši noteikumu 3.2. punktam;
* komersanta reģistrācijas apliecības kopija vai ja ir saimnieciskās darbības veicējs - nodokļu maksātāju reģistrācijas apliecība[[1]](#footnote-1)*(ja ir*);
* būvkomersanta reģistrācijas apliecības kopija¹ (*ja ir*);
* pilnvara (ja attiecas).

# **4. Vērtēšanas kritēriji:**

## **4.1.**Piedāvājumus izvērtē saimnieciskā komisija 3 cilvēku sastāvā, slēgtā komisijas sēdē, vajadzības gadījumā piesaistot būvniecības ekspertu.

## **4.2.**Par pretendentu, kuram būtu piešķiramas līguma slēgšanas tiesības, tiek atzīts tas pretendents, kura piedāvājums ir ar zemāko cenu un atbilst visām cenu izpētes noteikumu prasībām.

## **4.3.** Komisija, pirms lēmuma pieņemšanas, pārbauda vai pretendentam ir nodokļu parādu, dienā, kad pieņemts lēmums par iespējamu līguma slēgšanas tiesību piešķiršanu, Latvijā vai valstī, kurā tas reģistrēts vai kurā atrodas tā pastāvīgā dzīvesvieta, tai skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 euro, ievērojot Publisko iepirkumu likuma 9.panta desmitā daļā noteikto.

**4.4.** Ja izraudzītais pretendents atsakās slēgt līgumu, tad komisija lemj vai piešķirt līguma slēgšanas tiesības nākamam pretendentam, kura piedāvājums ir ar nākamo zemāko cenu.

## **4.5.**Pasūtītājam, izvērtējot savas attiecīgā brīža finanšu iespējas, ir tiesības līgumu neslēgt, izbeidzot cenu izpēti bez rezultāta.

## **4.6.**Cenu izpētes rezultāts tiks publicēts pašvaldības mājas lapā <http://www.nica.lv/pasvaldiba/iepirkumi/cenu-izpete/> 5 darba dienu laikā pēc lēmuma par līguma slēgšanas tiesību piešķiršanu vai lēmuma par cenu izpētes pārtraukšanu vai izbeigšanu bez rezultāta.

**Pielikumā:**

1. Piedāvājums cenu izpētei.
2. Darba uzdevums.
3. Tehniskā specifikācija (Tehniskā specifikācija sastāv no Nīcas vidusskolas inventarizācijas lietas un Nīcas vidusskolas virtuves apsekošanas slēdziena).
4. Pielikums CI-2017-07

**PIEDĀVĀJUMS CENU IZPĒTEI Nr. CI-2017-07**

**„ Tehniskās dokumentācijas izstrāde Nīcas vidusskolas ēdnīcu telpu grupas atjaunošanas būvdarbiem”**

Ar šo \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (*pretendenta nosaukums, reģistrācijas nr. un paraksttiesīgais pārstāvis*) iesniedzu piedāvājumu Nīcas novada domes izsludinātajā cenu izpētē Nr. CI-2017-07 „ Tehniskās dokumentācijas izstrāde Nīcas vidusskolas ēdnīcu telpu grupas atjaunošanas būvdarbiem.”

|  |  |  |  |
| --- | --- | --- | --- |
| **Iepirkuma priekšmets** | **Cena** **(EUR bez PVN)[[2]](#footnote-2)** | **PVN** **(EUR)** | **Cena****(EUR ar PVN )** |
| Tehniskās dokumentācijas izstrāde saskaņā ar Darba uzdevumu un Tehnisko specifikāciju  |  |  |  |
| Autoruzraudzība |  |  |  |
| Kopā:  |  |  |  |

1. Apliecinu, ka piedāvājuma izmaksās iekļauti visi izdevumi, kas nepieciešami Tehniskās dokumentācijas izstrādei, atbilstoši cenu izpētes noteikumu nosacījumiem, Darba uzdevumam, Tehniskai specifikācijai un mūsu iesniegtajam piedāvājumam.
2. **Darbi** tiks veikti atbilstoši Latvijas Republikas normatīvo aktu prasībām, kas regulē Tehniskās dokumentācijas izstrādi un autoruzraudzību.
3. Nepieciešamības gadījumā būvdarbu laikā esam gatavi veikt autoruzraudzību, piedāvājumā norādītās līgumcenas ietvaros.

Šī piedāvājuma derīguma termiņš ir \_\_\_\_\_\_\_\_\_\_\_\_\_\_\_\_\_\_\_\_\_\_\_ *(jābūt vismaz 60 dienas).*

Esam iepazinušies ar cenu izpētes noteikumos minētajiem būtiskākajiem nosacījumiem un nav iebildumu pret tiem.

Pielikumā[[3]](#footnote-3):

* komersanta reģistrācijas apliecības kopija vai ja ir saimnieciskās darbības veicējs - nodokļu maksātāju reģistrācijas apliecība;
* būvkomersanta reģistrācijas apliecības kopija;
* pilnvara *( ja attiecas).*

Vieta, datums:

Paraksttiesīgas amatpersonas vai pilnvarotā personas amats, vārds, uzvārds, paraksts, paraksta atšifrējums:

Juridiskā adrese:

Tālrunis:

E-pasts:

Fakss:

2.pielikums CI-2017-07

**DARBA UZDEVUMS CENU IZPĒTEI Nr. CI-2017-07**

PAKALPOJUMA LĪGUMAM

TEHNISKĀS DOKUMENTĀCIJAS IZSTRĀDE

NĪCAS VIDUSSKOLAS ĒDNĪCAS TELPU GRUPAS

ATJAUNOŠANAS BŪVDARBIEM

**DARBA UZDEVUMS**

Veikt telpu grupas atjaunošanas būvdarbu tehniskās dokumentācijas izstrādi, pamatojoties uz tehniskās (vizuālās) apskates atzinumu, ko izstrādājis AS Būvmeistars (10.10.2016.), saskaņā ar spēkā esošiem būvniecību regulējošiem normatīviem, aktuālajiem izglītības iestāžu sabiedriskās ēdināšanas pakalpojumus regulējošiem normatīviem un uzraugošo/kontrolējošo institūciju prasībām (Veselības inspekcija, Pārtikas un veterinārais dienests).

Būves adrese: Nīcas vidusskola, Skolas iela 14, Nīca, Nīcas pagasts, Nīcas novads, LV-3473

Būves kadastra apzīmējums: 64780100164001

Atjaunojamo telpu saraksts*(dati saskaņā ar aktuālo 14.10.2013. inventarizācijas lietu)*

Telpu grupas veids: nedzīvojamās iekštelpas

Telpu grupas kadastra apzīmējums: 64780100164001001

|  |  |  |  |  |
| --- | --- | --- | --- | --- |
| **Telpas Nr.** | **Telpas nosaukums** | **Platība m2** | **Telpas augstums m** | **Piezīmes, faktiskās situācijas apraksts** |
| 22 | Ēdnīca ar virtuvi un koridoru | 273,3 | 3 | T.sk. aukstuma kamera |
| 23 | Virtuve | 16,2 | 3 | Bijusī meiteņu mājturības virtuve, tagad- tehniska telpa ar siltummezglu jaunās skolas korpusam, t.sk. virtuves blokam |
| 24 | Mājturības klase | 44,3 | 3 | Bijusī meiteņu mājturības telpa. Tagad-darba kabinets šefpavāram un virtuves palīgtelpa |
| 26 | Palīgtelpa | 13,4 | 3 | Dārzeņu apstrādes telpa |
| 28 | Noliktava | 15,6 | 3 | Gaļas apstrāde, ledusskapji |
| 29 | Noliktava | 11 | 3 | Apkopējas inventārs, tara |
| 30 | Noliktava | 11,2 | 3 | Sausie produkti |
| 31 | Priekštelpa | 4,6 | 3 | Trauki |
| 32 | Saldētava | 8,1 | 3 | Saldētavas tur nav.Ir dažādu priekšmetu noliktava, pieliekamais |
| 33 | Priekštelpa (tualetei) | 4,9 | 3 | Ar izlietni |
| 34 | Dušas telpa | 2,2 | 3 |  |
| 35 | Tualete | 1,5 | 3 |  |
| 40 | Sadzīves telpa | 12,4 | 3 | Personāla telpa (ģērbtuve un atpūtas telpa) |
| 42 | Priekštelpa | 4,2 | 3 | Dienesta / piegādes ārdurvju vējtveris ar dažāda augstuma pakāpienu kāpnēm. |
| **Platība m2 kopā** | **422,9** |

Projektēt, izstrādājot teritorijas labiekārtojuma, būvkonstrukciju, inženierrisinājumu, tehnoloģisko un ekonomisko daļu:

* 1. **Teritorijas labiekārtojums**
		1. Projektēt piebraucamā ceļa seguma atjaunošanu.
		2. Projektēt pie ēdnīcas ieejas atsevišķi nodalītu gājēju celiņu.
		3. Izstrādāt ēdnīcas telpu grupas iekšpagalma plānojumu, atbilstoši produktu piegādes nodrošināšanai, attiecīgi veicot dekoratīvo apstādījumu korekcijas attiecīgajā zonā.
	2. **Arhitektūra, būvkonstrukcijas, vispārceltnieciskie darbi (AR,BK):**
		1. Logi un ārdurvis - paliek esošie;
		2. Projektēt visu iekšdurvju nomaiņu;
		3. Projektēt kāpņu pārbūvi telpā Nr.42 – priekštelpa dienesta/piegādes ieejai no pagalma puses;
		4. Projektēt telpu plānojumu un tehnoloģiskās plūsmas, paredzēt pamatotu telpu pārplānojumu atbilstoši mūsdienu prasībām (t.sk. pašnesošo starpsienu nojaukšanu, pārbūvi vai jaunu izbūvi, kur tas ir pamatoti nepieciešams);
		5. Projektēt koka grīdu pamatkonstrukciju nomaiņu un jauna seguma izbūvi;
		6. Projektēt flīžu grīdu izlīdzināšanu un jauna flīžu seguma izbūvi;
		7. Projektēt griestu, sienu un grīdu atjaunošanu un jaunu apdari (atbilstoši VI un PVD institūciju prasībām);
	3. **Tehnoloģiskā daļa (TN):**
		1. Projektēt sadales līnijas un roku mazgāšanas zonu, optimizējot esošo;
		2. Veikt esošo virtuves iekārtu izvērtējumu, paredzot jaunu iekārtu montāžu nolietoto vai neatbilstošo vietā;
		3. Izstrādāt iekārtu un aprīkojuma (t.sk. iekārtu un aprīkojuma) izvietojuma shēmu (tehnoloģiskā shēma/ plūsmas);
		4. Izstrādāt jauno iekārtu (aukstuma kamera, ledusskapji, saldētavas, el.panna, el.plīts u.c.) un cita aprīkojuma specifikācijas.
	4. **Inženierrisinājumi (AV, ŪK, EL, UAS)**
		1. Apkure, sildelementi – saglabāt esošo;
		2. Ventilācija – saglabāt esošo. Ja mainās iekārtu izvietojums, tad attiecīgi mainīt ventilācijas iekārtu izvietojumu un paredzēt attiecīgu gaisa plūsmas daudzumu.
		3. Projektēt iekšējās kanalizācijas tīklu nomaiņu un jaunu izbūvi , ja projektēto pēc iekārtu izvietojuma nepieciešams, t.sk. projektēt pieslēgumu ārējai kanalizācijai.
		4. Paredzēt tauku un netīrumu atdalītāju un kanalizācijas sistēmas vēdināšanu.
		5. Projektēt atdalītu sadzīves kanalizāciju no virtuves tehnoloģiskās kanalizācijas.
		6. Projektēt atsevišķas ūdens patēriņa uzskaites izbūvi ēdnīcas telpu grupai.
		7. Projektēt patēriņu atbilstošu karstā ūdens sagatavošanas jaudu neapkures sezonā.
		8. Veikt esošo EL spēka tīklu un jaudas izvērtējumu saskaņā ar projektēto iekārtu jaudām;
		9. Projektēt iekšējās elektroinstalācijas nomaiņu/ jaunas izveidi (AL vadus nomainot pret CU), instalējot kabeļus slēpti zem apmetuma, paredzot pievadus ražošanas iekārtām un atsevišķas uzskaites izbūvi ēdnīcas telpu grupai.
		10. Projektēt vienmērīgu apgaismojumu, paredzot gaismekļus ar slēgtu kupolu (iespējami saglabājot esošos, labā tehniskā stāvoklī esošos, gaismekļus);
		11. Ugunsdrošības sistēma – saglabāt esošo; projektēt papildinājumus, ja saskaņā ar telpu pārplānojumu nepieciešams.
	5. **Ekonomiskā daļa, tāmes**
		1. Izstrādāt darba un materiālu apjomus un specifikācijas, t.sk. paredzot mezglu risinājumus;
		2. Sagatavot būvdarbu izmaksu koptāmi un tāmes atbilstoši LBN 501-15 „Būvizmaksu noteikšanas kārtība” 2017. gada būvdarbu tirgus cenās.
1. **Citi būtiski projektēšanas līguma nosacījumi**
	1. Projektēšanas līguma izpildes laikā organizēt vismaz 3 sanāksmes pie pasūtītāja (ar pasūtītāju iepriekš saskaņotā laikā un vietā), paredzot, ka:
		1. Pirmajā sanāksmē tiek veikta objekta vizuālā apsekošana, uzklausīts pasūtītāja pārstāvju vajadzību skaidrojums, kopīgi detalizēti izskatīts darba uzdevums un apspriesti iespējamie risinājumi;
		2. Otrajā sanāksmē tiek prezentēti piedāvātie risinājumi un alternatīvas un kopā ar pasūtītāju noteikti galīgie risinājumi;
		3. Trešajā sanāksmē tiek saskaņota ar pasūtītāju gatava tehniskā dokumentācija, kura pirms tam vismaz nedēļu iepriekš elektroniski atsūtīta Pasūtītāja kontaktpersonai izskatīšanai.
		4. Tehniskās dokumentācijas izstrādes pakalpojuma līguma izpildes termiņš – 3 (trīs) kalendārie mēneši.
2. Iesniegt pasūtītājam Nīcas novada būvvaldē saskaņotu/ akceptētu visu tehnisko dokumentāciju 3 eksemplāros drukātā formātā un 1 eksemplāru **visu** dokumentāciju elektroniski ierakstītu datu nesējā darba un PDF formātos.
3. Veikt autoruzraudzību šī līguma ietvaros projektētajiem būvdarbiem, par to vienojoties atsevišķi.

Nīcā, 2017. gada 13. februārī

Sagatavoja Liene Otaņķe

Nīcas vidusskolas saimniecības vadītāja

liene.otanke@inbox.lv

mob. 29183296

1. Pielikumā minētos dokumentus pretendents var neiesniegt, ja piedāvājumā norādīta pietiekoša informācija, kas ļauj pasūtītājam ziņas pārbaudīt publiskajās datu bāzēs. [↑](#footnote-ref-1)
2. Cena kas tiek vērtēta. [↑](#footnote-ref-2)
3. Pielikumā minētos dokumentus pretendents var neiesniegt, ja piedāvājumā norādīta informācija, kas ļauj pasūtītājam ziņas pārbaudīt publiskajās datu bāzēs. [↑](#footnote-ref-3)